आल इंडिया पटवारी एवं कानूनगों, राजस्व वेलफेयर आंजना धर्मशाला उज्जैन में राष्ट्रीय पदाधिकारियों की बैठक का आयोजित की गई । जिसकी अध्यक्षता प्रकाश माली संरक्षक एवं पूर्व प्रदेश अध्यक्ष म.प्र.पटवारी संघ एवं मुख्य आतिथ्य राममूरत यादव प्रदेश अध्यक्ष उत्तर प्रदेश लेखपाल संघ ने किया। जिसमें विभिन्न प्रांतो से आए पदाधिकारियों एवं प्रतिनिधियो ने भाग लिया। जिसमें विभिन्न राज्यों में पटवारी, लेखापाल, राजस्व वेलफेयर तथा इनसे जुडे कर्मचारियों की समस्याओं जैसे पुरानी पेंशन व्यवस्था लागू कराने, नक्सली प्रभावित क्षेत्रों मे विशेष भत्ता दिलाने, पदनाम एवं समान वेतनमान और इन सभी पदों को एकनाम एवं राष्ट्रीय स्तर का पद घोषित करने पर प्रस्ताव पारित किया गया। झारखंड राज्य मे चल रहे राजस्व उपनिरीक्षकों की अनिश्चितकालीन हडताल को समर्थन करते हुए प्रस्ताव पारित किया गया कि, आवश्यकता होने पर संगठन उनके साथ आंदोलन पर जाने को विवश होगा।
सभी राष्ट्रीय पदाधिकारियों एवं प्रतिनिधियों की उपस्थिति में राममूरत यादव उत्तर प्रदेश को सर्वसम्मति से राष्ट्रीय अध्यक्ष निर्वाचित घोषित किया गया। नवनिर्वाचित राष्ट्रीय अध्यक्ष यादव द्वारा अपनी नवगठित कार्यकारिणी मे महामंत्री पद हेतु उपेन्द्रसिंह बाघेल, राष्ट्रीय उपाध्यक्ष प्रकाश माली मध्यप्रदेश, विशाल पाटिल महाराष्ट्र, बृजेश श्रीवास्तव उत्तर प्रदेश, शंभूशरण प्रसाद बिहार एवं सचिव पद हेतु अमर किशोर सिंहा झारखंड, चन्द्रशेखर उत्कोर कर्नाटक, निखिल कुमार झा छत्तीसगढ़, राधेश्याम पेनूली उत्तराखंड कोषाध्यक्ष हेतु अंतरसिंह यादव उत्तर प्रदेश एवं आडिटर विनोद कश्यप उत्तर प्रदेश को मनोनीत किया गया।
बैठक में मध्यप्रदेश, उत्तर प्रदेश, झारखंड, बिहार, छत्तीसगढ़, कर्नाटक, महाराष्ट्र, उत्तराखंड, ऊडीसा सहित विभिन्न राज्यों के प्रतिनिधियों मे हिस्सा लिया ।
Updated : 24 Dec 2018 2:20 PM GMT
Next Story